**Slovenský zväz športového rybolovu**

**Slovenský rybársky zväz - Rada Žilina**

**MsO SRZ Dunajská Streda**

****

**Propozície**

**LRU - method feeder**

**1. liga**

**1. dvojkolo**

**25.4. – 27.4.2025**

**Dolnobarský rybník**

Podľa plánu športovej činnosti pre rok 2025 Slovenský zväz športového rybolovu a SRZ Rada Žilina v spolupráci s MsO SRZ Dunajská Streda usporiada športové rybárske preteky 1.dvojkolo 1.ligy v LRU - method feeder.

**Účastníci pretekov:**

|  |  |
| --- | --- |
| **1.liga** | **MsO, MO SRZ - družstvo** |
| 1. | Dunajská Streda A Szenzál |
| 2. | Dunajská Streda B DOVIT Fishing Team |
| 3. | Dunajská Streda C Blinker MFT |
| 4. | Dunajská Streda D Arapaima-Dovit MT |
| 5. | Dunajská Streda E HALDORÁDO MFT SK |
| 6. | Galanta Maver MFT Slovakia |
| 7. | Hlohovec SPORTEX MT |
| 8. | Komárno Dopping MFT |
| 9. | Marcelová A Yellowfish |
| 10. | Nové Zámky ENERGOFISH |
| 11. | Štúrovo A Top-Mix |
| 12. | Štúrovo B TMA Fishing Team |

**Termín konania:** 25.4. – 27.4.2025

**Miesto konania:**Dolnobarský rybník

**Organizačný štáb:**

Riaditeľ pretekov: Norbert Szelle

Garant Rady SRZ: Miroslava Pavelková

Hlavný rozhodca: Roman Pavelka

Sektorový rozhodca: Miroslava Pavelková

Technický vedúci: Jozef Bertok

Bodovacia komisia: hlavný rozhodca + 2 z radov vedúcich družstiev

Zdravotné zabezpečenie: tel. 112

**Technické pokyny:**

* Športové rybárske preteky sú usporiadané podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR a súťažných pravidiel pre LRU method feeder pre rok 2025.
* Množstvo krmiva je limitované na max. 15 l navlhčeného krmiva. Do tohto množstva sa počítajú prevlhčené krmivo, hlina, partikel ako kukurica, konope, pšenica, krúpy, atď...
* Krmivo pri kontrole množstva musí mať voľnú štruktúru, zatláčanie a zhutňovanie krmiva nie je povolené.
* Množstvo tekutých aróm (sprej, dip, vytláčacia nádoba) je limitovaný max. množstvom 100 ml na jednu príchuť a dokopy to môže byť celkovo max. 1 l tekutých aróm.
* Veľkosť použitých peliet a boilí na háčik nie je limitovaná. Musia byť prezentované mimo limitu pre krmivo vo svojich vlastných originálnych baleniach.
* Je zakázané používať pasty, chlebové výrobky, mäsové výrobky.
* Živá nástraha je dovolená v množstve 1 l. Medzi živú nástrahu sa rátajú zemné červy (hnoják, dendrobena), múčne červy, kostné červy. **Použitie patentky je zakázané**.
* Živá nástraha musí byť počas kontroly v ciachovanej nádobke (vzor Sensas) a v jej priebehu musia zostať zatvorené tak, aby ich živá nástraha svojvoľne neotvorila. Nádoba nesmie byť mechanicky zabezpečená (napr.: zalepená a pod...). Je zakázané používať na lov akékoľvek chránené druhy živočíchov.
* Krmivo musí byť pri kontrole umiestnené v rybárskom vedre so značkami objemu na vnútornej strane.
* Každý pretekár je povinný mať 2 úlovkové sieťky na uchovanie ryby minimálnej dĺžky 4 m, opatrenými obručami s priemerom minimálne 50 cm. V prípade štvorcovej alebo obdĺžnikovej sieťky uhlopriečka musí byť minimálne 50 cm, náhradná sieťka (prechodné obdobie do roku 2025) môže mať 3 m.
* Prechovávanie a delenie úlovkov počas pretekov je na posúdení pretekára tak, aby boli úlovky v maximálnej miere chránené pred úhynom (rovnomerne), maximálne však 30 kg v jednej úlovkovej sieťke.
* V prípade, že chce pretekár prechovávať aj úlovky bielej ryby (pleskáč, plotica), je povinný tieto druhy prechovávať v samostatnom úlovkovom saku.

**Pretekárska trať**:  Dolnobarský rybník

stojatá voda (7 ha), hĺbka 1,5-2m, dno ílovito bahnisté, breh trávnatý

**Výskyt rýb:** kapor, amur, karas, pleskáč, plotica

**Prístup na trať:**v obci Dolný bar smer od Dunajskej Stredy doľava pri kostole,

komunikácia 2.triedy Dolný Bar - Trhová Hradská cesta č.1397, odbočka pred cestným

mostom cez kanál doprava. Viac info: [www.dolnobarskyrybnik.sk](http://www.dolnobarskyrybnik.sk)

**Časový harmonogram:**

**Piatok 25.4.2025**

08.00 – 09.00 priebežné žrebovanie boxov + presun pretekárov po vyžrebovaní

+ príprava pretekárov

09.50 – 10.00 kŕmenie

10.00 – 16.00 povinný tréning

16.00 – 18.00 opustenie boxu

**Sobota 26.4.2025**

06.30 - 07.00 prezentácia

07.00 - 07.45 otvorenie pretekov a žrebovanie

07.45 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 - 15:30 váženie

**Nedeľa 27.4.2025**

07.00 - 07.15 prezentácia

07.15 - 07.45 žrebovanie

07.45 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 - 15:30 váženie

16.30 - vyhodnotenie pretekov 1. dvojkola a ročníku 2025

**Rozpis signálov:**

**1. signál s/n 08:15** - 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**2. signál s/n 08:40 -** 5 minút do začiatku kontroly vnadiacich zmesí a nástrah

**3. signál s/n 09:50 -** 10 minút pred začiatkom pretekov 10 minútové základné kŕmenie

**4. signál s/n 10:00 -** začiatok pretekov

**5. signál** **s/n 14:55 -** 5 minút do konca pretekov

**6. signál s/n 15:00 -** koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel. (čl. 22 súťažných pravidiel LRU-MF)
* Každý pretekár preteká na vlastnú zodpovednosť a riziko, za svoje správanie nesie plnú zodpovednosť. Pretekár do 15 rokov sa zúčastňuje pretekov na zodpovednosť sprevádzajúcej dospelej osoby, ktorá nesie plnú zodpovednosť za konanie pretekára počas pretekov.
* Všetci účastníci pretekov sú povinní dodržiavať antidopingové predpisy SZŠR.
* Vykonávanie **tréningu v piatok** je možné len za podmienky, že všetky ulovené ryby budú s náležitou opatrnosťou vrátené späť do vody bez možnosti sieťkovania.

**Ubytovanie:** usporiadateľ nezabezpečuje, je možné zabezpečiť individuálne

**Informácie o pretekoch:**  Miroslava Pavelková 0915 883 340

**Na zabezpečenie týchto pretekov bol použitý príspevok uznanému športu z Ministerstva cestovného ruchu a športu Slovenskej republiky.**

Propozície kontrolovala predsedníčka ŠO LRU – feeder.

Organizačný štáb Vám želá veľa úspechov na pretekoch.

Petrov zdar!